CELEX: 31983R3099
Language: el
Date: 1983-11-03 00:00:00
Title: Κανονισμός (ΕΟΚ) αριθ. 3099/83 της Επιτροπής της 3ης Νοεμβρίου 1983 που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας

Avis juridique important

|

31983R3099

Κανονισμός (ΕΟΚ) αριθ. 3099/83 της Επιτροπής της 3ης Νοεμβρίου 1983 που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας  

Επίσημη Εφημερίδα αριθ. L 302 της 04/11/1983 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3099/83 ΤΗΣ ΕΠΙΤΡΟΠΗΣ  της 3ης Νοεμβρίου 1983  που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι το άρθρο 2 παράγραφος 1 του κανονισμού (ΕΟΚ) αριθ. 2742/82 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2800/83 (6), προβλέπει ότι για τις εισαγωγές σταφίδας στην Κοινότητα, εκτός της κορινθιακής, πρέπει να τηρηθεί ελάχιστη τιμή εισαγωγής· ότι η ελάχιστη τιμή εισαγωγής θα εξασφαλίσει ώστε τα προϊόντα να μη διοχετεύονται στην αγορά σε ανώμαλα χαμηλές τιμές·ότι, υπό το φως της εξέλιξης των τιμών σε σχέση με τα εν λόγω προϊόντα, δικαιολογείται η προσαρμογή της ελάχιστης τιμής εισαγωγής·  ότι πρέπει να ληφθεί υπόψη η ειδική κατάσταση των προϊόντων που τίθενται σε εμπορία υπό το φως των προηγούμενων ελάχιστων τιμών εισαγωγής και οι περιπτώσεις που θα είναι δύσκολο για τους εμπόρους να προσαρμοστούν στις νέες συνθήκες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 2742/82 το ποσό «106,7 ECU» αντικαθίσταται από το ποσό «112,0 ECU».  Άρθρο 2  1. Κατά παρέκκλιση από το άρθρο 2 παράγραφος 2 του κανονισμού (ΕΟΚ) αριθ. 2742/82 και ύστερα από αίτηση του ενδιαφερόμενου, η εξισωτική εισφορά που εφαρμόζεται είναι 5,3 ECU ανά 100 χιλιόγραμμα καθαρού βάρους όσον αφορά τα προϊόντα που έχουν τηρήσει την ελάχιστη τιμή εισαγωγής των 106,7 ECU ανά 100 χιλιόγραμμα αλλά δεν έχουν τηρήσει την ελάχιστη τιμή εισαγωγής των 112 ECU ανά 100 χιλιόγραμμα καθαρού βάρους.  2. Όταν μετατρέπεται η εξισωτική εισφορά που αναφέρεται στην παράγραφο 1 και η ελάχιστη τιμή εισαγωγής σε εθνικό νόμισμα, εφαρμόζονται οι διατάξεις του άρθρου 2 παράγραφος 3 του κανονισμού (ΕΟΚ) αριθ. 2742/82 όπως έχουν την ημέρα της ολοκλήρωσης των τελωνειακών διατυπώσεων εισαγωγής για ελεύθερη κυκλοφορία.  3. Η πρώτη παράγραφος δεν εφαρμόζεται στα προϊόντα που εισάγονται με τις διτάξεις του άρθρου 5α του κανονισμού (ΕΟΚ) αριθ. 2742/82.  4. Τα άρθρο αυτό εφαρμόζεται έως τις 3 Φεβρουαρίου 1984.  Άρθρο 3  Το άρθρο 1 δεν εφαρμόζεται όταν αποδεικνύεται ικανοποιητικά για τις τελωνειακές αρχές ότι τα δηλούμενα προϊόντα για θέση σε ελεύθερη κυκλοφορία έχουν φύγει από τη χώρα εξαγωγής πριν από την ημέρα της δημοσίευσης του κανονισμού αυτού, και οι τελωνειακές αρχές δέχονται τη δήλωση εισαγωγής μέχρι τις 3 Φεβρουαρίου 1984.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 5. 5. 1983, σ. 16.  (3) ΕΕ αριθ. 106 της 30. 10. 1962, σ. 2553/62  (4) ΕΕ αριθ. L 163 της 19. 9. 1973, σ. 1.  (5) ΕΕ αριθ. L 290 της 14. 10. 1982, σ. 28.  (6) ΕΕ αριθ. L 274 της 7. 10. 1983, σ. 25.